Neologismen am Lëtzebuergeschen

De Begrëff Neologismus (gr. néos = nei, logos = Wuert) bezeechent an der Linguistik:
 nei Wuertbildungen, déi an den allgemenge Sproochgebrauch agaange sinn;
 nei Bedeitunge vu Wierder, déi schonn existéieren.

Déi rezentest Neologisme komme virun allem aus dem Engleschen (Anglizismen) an de Beräicher vun den neie Kommunikatiounstechnologie wéi Internet, Telefonie oder Computer.

 Nei Wierder am Lëtzebuergeschen 

Fir dës Neologismen ass den Ausdrock an d'Bedeitung nei.

 Beispiller 

 Browser
 boosteren, eng supplementar Impfung maachen
 CD = Ofkierzung vu "Compact Disc"
 Check-in
 Club
 Code
 Comeback
 cool = gutt, schéin, flott
 eroflueden
 Export fett = Ausdrock vu Wäertschätzung
 Fitness
 Handy
 hip
 leasen
 mailen
 Notebook
 Recycling
 Schwaarzt Lach Sichmaschinn
 Spam
 Terminal
 Test
 tipptopp = gutt, schéin, flott, OKDen Ursprong vum Wuert tip-top kënnt aus dem Engleschen, mä de Gebrauch huet sech do verdënnt, wou d'Expressioun hautdesdaags meeschtens nëmmen nach an der Expressioun tip-top condition gebraucht gëtt.
 Websäit
 zappen

 Nei Bedeitunge fir bekannt Wierder am Lëtzebuergeschen 

Wierder, déi et scho virdru gouf, kréien doriwwer eraus eng nei Bedeitung.

 Beispiller 

 déck gëtt hautdesdaags als Verstäerkungswuert benotzt wéi z. B. "ganz", oder "vill". Ze gesinn ass, datt "déck" hautdesdaags op ville Plaze benotzt ka ginn. Et ass sou en 'all-round'-Wuert, dat fir alles gutt ass. Am drëtte Beispillssaz ass ze verstoen, datt et net d'Schong sinn, déi déck sinn, mä d'Aktioun déi 'intensiv' ass.
 Dëse Kuch ass déck gutt!
 Ech sinn déck midd.
 All Woch geet hatt déck Schong kafen.

 Maus = en Déier, mä och d'Computermaus

 späicheren am Sënn vun "Energie späicheren" oder en "Dokument späicheren"

 surfen

 Literatur 
 Lulling, Jérôme, 2002. La créativité lexicale dans la langue luxembourgeoise. Thèse de doctorat, Université Paul-Valéry – Montpellier III. 499 p. [kritt een am Nationale Literaturzentrum ze léinen]

Kategorie:Lëtzebuergesch Sprooch